Projektas

Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 1999 M. gruodžio 1 D. NUTARIMo NR. 1333 „dėl ūkininko ūkio ir gyventojų, kurie NEĮREGISTRAVĘ ŪKININKO ŪKIO verčiasi INDIVIDUALIA žemės ūkio veikla, veiklos buhalterinės apskaitos tvarkos aprašo patvirtinimo“ PAKEITIMO

2014 m. d. Nr.

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1999 m. gruodžio 1 d. nutarimą Nr. 1333 „Dėl Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkos aprašo patvirtinimo“:

1.1. Pakeisti preambulę ir ją išdėstyti taip:

„Vadovaudamasi Lietuvos Respublikos buhalterinės apskaitos įstatymo 1 straipsnio 2 dalimi, Lietuvos Respublikos Vyriausybė n u t a r i a:“

1.2. Pakeisti nurodytuoju nutarimu patvirtintą Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkos aprašą:

1.2.1. Pakeisti 12 punkto šeštąją pastraipą ir ją išdėstyti taip:

„5 skiltyje „Pirkimas / vertė, Eur“ surašoma pirktų prekių (paslaugų) vertė be PVM, o 6 skiltyje „Pirkimas / PVM suma, Eur“ – apskaičiuota PVM suma. Ši suma įrašoma iš PVM sąskaitų faktūrų. “

1.2.2. Pakeisti 12 punkto septintąją pastraipą ir ją išdėstyti taip:

„7 skiltyje „Pardavimas / vertė, Lt“ ir 8 skiltyje „Pardavimas / PVM suma, Lt“ įrašoma parduotų prekių (paslaugų) vertė ir nuo jos apskaičiuota PVM suma. Apskaičiuotas PVM ar kompensacinio tarifo priedas įrašomas iš PVM sąskaitų faktūrų ar laisvos formos apskaitos dokumentų, nustatytų Lietuvos Respublikos pridėtinės vertės mokesčio įstatymo 98 straipsnio 4 dalyje. “

1.2.3. Pakeisti 12 punkto septintąją pastraipą ir ją išdėstyti taip:

„7 skiltyje „Pardavimas / vertė, Eur“ ir 8 skiltyje „Pardavimas / PVM suma, Eur“ įrašoma parduotų prekių (paslaugų) vertė ir nuo jos apskaičiuota PVM suma. Apskaičiuotas PVM ar kompensacinio tarifo priedas įrašomas iš PVM sąskaitų faktūrų ar laisvos formos apskaitos dokumentų, nustatytų Lietuvos Respublikos pridėtinės vertės mokesčio įstatymo 98 straipsnio 4 dalyje. “

1.2.4. Pakeisti 12 punkto devintąją, dešimtąją, vienuoliktąją, dvyliktąją pastraipas ir jas išdėstyti taip:

„10 ir 11 skiltyse „Pinigai, Eur / kasa / pajamos“ ir „Pinigai, Eur / kasa / išlaidos“ nurodoma operacijos piniginė išraiška gaunant ir sumokant grynaisiais pinigais.

12 ir 13 skiltyse „Pinigai, Eur / bankas / pajamos“ ir „Pinigai, Eur / bankas / išlaidos“ apskaitomos į banko sąskaitą gautos ir iš jos išmokėtos sumos.

Sumokėjus privalomojo sveikatos draudimo ir valstybinio socialinio draudimo įmokas bei darbo užmokestį samdomiems darbuotojams, šios išlaidos nurodomos skilties „Pinigai, Eur“ išlaidų dalyse, atsižvelgiant į tai, kaip buvo atsiskaityta: grynaisiais pinigais ar per banko įstaigą (11 arba 13 skiltys).

Skiltyje „Skolos, Eur“ nurodoma pirkimo ar pardavimo operacijų suma, kuri einamąjį mėnesį buvo atlikta, bet už ją pinigai negauti ar nesumokėti. Atitinkamai pildomos 14 ar 15 skiltys „Skolos, Eur / ūkininkui arba gyventojui“ ar „Skolos, Eur / ūkininko arba gyventojo“. 16 skiltyje „Atsiskaitymo data“ nurodoma pirkimo ir pardavimo skolų sumokėjimo data (mėnuo ir diena). Žurnale turi būti įrašomi visi piniginiai atsiskaitymai.“

1.2.5. Pakeisti Pinigų, pirkimo ir pardavimo žurnalo formą ir ją išdėstyti nauja redakcija (pridedama).

2. Šio nutarimo 1.2.1, 1.2.3, 1.2.4 ir 1.2.5 papunkčiai įsigalioja 2015 m. sausio 1 d.

Ministras Pirmininkas

Žemės ūkio ministras

Ūkininko ūkio ir gyventojų, kurie neįregistravę ūkininko ūkio verčiasi individualia žemės ūkio veikla, veiklos buhalterinės apskaitos tvarkos aprašo

priedas

(Pinigų, pirkimo ir pardavimo žurnalo forma)

PINIGŲ, PIRKIMO IR PARDAVIMO ŽURNALAS

(1 lapas)

BENDRIEJI DUOMENYS APIE ŪKININKO ŪKĮ AR GYVENTOJĄ

Ūkininko ar gyventojo vardas, pavardė Ūkininko ar gyventojo asmens kodas Ūkininko ar gyventojo valstybinio socialinio draudimo pažymėjimo Nr. Ūkininko ūkio įregistravimo pažymėjimo Nr. ir (arba) žemės ūkio ir kaimo valdos unikalus identifikavimo kodas	Ūkininko partneriai. Jų asmens kodai ir valstybinio socialinio draudimo pažymėjimų numeriai ……………………………….. ………………………………………..….
PVM mokėtojo kodas PVM kompensacinio tarifo gavėjo kodas Sąskaitos Nr., banko įstaigos pavadinimas	…………………………………………………………………………………………………………………………………………………………………………
Gyvenamosios vietos adresas, telefonas, faksas Naudojama žemė yra savivaldybėje, rajone	………………………………………………………………………………………………………………………………
Bendras naudojamos žemės plotas ha, iš jo: nuosavos ha , nuomojamos ha Bendrame naudojamos žemės plote: a) žemės ūkio naudmenos ha, iš jų: ariama žemė ha pievos ir natūralios ganyklos ha sodai ir uogynai ha b) miškai ha c) kita žemė (pastatų, vandenų, kelių užimta žemė ir pan.) ha Samdomų darbuotojų skaičius Samdomų darbuotojų dirbtų dienų skaičius	………………………………………………………………………………….. Einamaisiais metais ne iš ūkio veiklos gautos ūkininko partnerių pajamos ……….… ………………………..………….…… Eur iš jų: atlyginimai …………………………… Eur stipendijos ……………………………. Eur pensijos ………………………………. Eur

..…. metai

(2 lapas)

Pinigų, pirkimo ir pardavimo operacijos

…….. metai ……………….. mėnuo

Diena	Doku-mento Nr.	Operacijos pavadinimas	Kiekis, mata-vimo vnt.	Pirkimas	Pardavimas	Pinigai, Eur	Skolos, Eur

vertė, Eur	PVM suma, Eur	vertė, Eur	PVM suma, Eur

kasa	bankas	ūkininkui arba gyventojui	ūkininko arba gyventojo	atsiskai-tymo data

paja-mos	išlaidos	pajamos	išlaidos

1	2	3	4	5	6	7	8	9	10	11	12	13	14	15	16
Pradinis likutis	X	X	X	X	X	X	X	X	X	X	X
Iš viso per mėnesį	X	X	X
Likutis mėnesio pabaigoje	X	X	X	X	X	X	X	X	X	X

Ūkininkas arba gyventojas	(parašas)	(vardas ir pavardė)